OpenLLM-France/wikimedia huggingface dataset:
# Amsterdamgo metroa

Amsterdamgo metroa Amsterdam eta inguruko herriak batzen dituen garraiobidea da. 1977ko urriaren 16ean inauguratu zen eta gaur egun lau liniek osatzen dute. Sarearen luzera gaur egun 40 kilometrokoa da eta guztira 52 geltoki daude.

## Historia

Amsterdamgo metroaren eraikuntza 1968an onartu zen, eta hiriko tranbia lineak metroarekin ordezkatzea zuen helburu. Hasierako plangintzan lau linea zehaztu ziren. 1970eko hamarkadaren hasieran ekialdeko linearen eraikuntza lanak hasi ziren eta zazpi urte beranduago zabaldu zen. Ekialdeko lineak bi adar zituen 53. eta 54. lineak.
1990ean 51. linea zabaldu zen eta 1997an 50. linea biribila

## Lineak
### Linea berdea

* 50. linea: Isolatorweg - Gein
* Isolatorweg - Sloterdijk NS - De Vlugtlaan - Van Galenstraat - Postjesweg - Amsterdam Lelylaan - Heemstedestraat - Sneevlietweg - Amstelveenseweg - Zuid NS - RAI NS - Overamstel - Van der Madeweg - Duivendrecht NS - Strandvliet - Bijlmer ArenA NS - Bullewijk - Holendrecht - Reigersbos - Gein

### Linea laranja

* 51. linea: Centraal Geltokia - Amstelveen - Westwijk
* Centraal geltokia - Nieuwmarkt - Waterlooplein - Weesperplein - Wibautstraat - Amstelstation NS - Spaklerweg - Overamstel - RAI NS - Zuid - De Boelelaan/Vrije Universiteit - A.J. Ernststraat - Van Boshuizenstraat - Uilenstede - Kronenburg - Zonnestein - Onderuit - Oranjebaan - Amstelveen Centrum - Ouderkerkerlaan - Sportlaan - Marne - Gondel - Meent - Brink - Poortwachter - Spinnerij - Sacharovlaan - Westwijk

### Linea urdina (eraikitzen)

* 52. linea: Buikslotermeerplein – Zuid NS
* Buikslotermeerplein - Van Hasseltweg - Centraal geltokia - Rokin - Vijzelgracht - Ceintuurbaan - RAI NS / Europaplein - Zuid NS

### Linea gorria

* 53. linea: Centraal Geltokia- Gaasperplas
* Centraal geltokia - Nieuwmarkt - Waterlooplein - Weesperplein - Wibautstraat - Amstelstation NS - Spaklerweg - Van der Madeweg - Venserpolder - Diemen Zuid NS - Verrijn Stuartweg - Ganzenhoef - Kraaiennest - Gaasperplas

### Linea horia

* 54. linea: Centraal Geltokia - Gein
* Centraal geltokia - Nieuwmarkt - Waterlooplein - Weesperplein - Wibautstraat - Amstelstation NS - Spaklerweg - Van der Madeweg - Duivendrecht NS - Strandvliet - Bijlmer ArenA NS - Bullewijk - Holendrecht - Reigersbos - Gein

## Kanpo estekak

* (Ingelesez) Trenbide eta metro lineen mapa.
* Datuak: Q260870
* Multimedia: Metro Amsterdam / Q260870
# Amsterdamgo Bankua

Amsterdamgo Bankua (nederlanderaz: Amsterdamsche Wisselbank) banku aitzindaria izan zen, 1609an eratu zen Amsterdamgo hirian, lehen banku zentral modernotzat jotzen dena.
Zazpi Herbehere Batuen Errepublikaren azken hamarkadan zehar, 1790ean, Bankuaren dirua desagertu egin zen, eta urtearen amaieran bere burua kaudimengabe deklaratu zuen. Amsterdamgo udalak kontrolpean hartu zuen 1791. urtean. 1815. urtean Herbehereetako Erresuma sortu ondoren, bankua 1819an itxi egin zuten azkenean. 1814an sortutako Nederlandsche Bank-ek bete zuen, nagusiki, haren funtzioa.
| « | Bankuaren seguritatea ez datza hantxe aurkitzen den urrean eta zilarrean soilik, Hiri osoaren eta Amsterdameko Estatu osoaren kreditua ere kontuan izan behar baita, hauen dirutzak eta errentak zenbait Erresumatakoak bezain handiak baitira, eta bankuak bertan utzitako diru guztiaz erantzun behar baitu derrigorrez. William Temple 1687 | » |
| —. Testu osoa irakurtzeko Wikisourcen duzu eskuragarri |||

## Erreferentziak

* ↑ Kondaira. .

## Kanpo estekak

* Datuak: Q478744
* Multimedia: Amsterdamsche Wisselbank (Bank of Amsterdam) / Q478744
# Amsterdamgo Ituna

Amsterdamgo Ituna nazioarteko itun bat izan zen, Europar Batasuneko 15 estatu kideek 1997ko urriaren 2an Amsterdamen izenpetu zutena. Europar Batasunaren Tratatua erreformatzeko testua izan zen, eta 1999ko maiatzaren 1ean sartu zen indarrean, Batasuna osatzen zuten herrialdeetako parlamentuek berretsi ondoren.
Amsterdamgo Itunaren helburu garrantzitsuenak hauek izan ziren: herritartasuna eta banakoen eskubideen garrantzia azpimarratzea, Europako Parlamentuaren eskumenak handitzea eta demokrazia indartzea, lan jarduerei buruzko politika bateratua sortzea, eta askatasun, segurtasun eta justizia esparruetan elkarlana bultzatzea. Europa eraikitzeko aurrerapausua izan zen askoren hitzetan, baina gutxitxotzat ere jo izan zen, ekialdeko Europako herriei lekua egiteko erreforma instituzionala egin ez zelako.

## Oharrak

* ↑ Alemania, Austria, Belgika, Danimarka, Erresuma Batua, Espainia, Finlandia, Frantzia, Grezia, Herbehereak, Irlanda, Italia, Luxenburgo, Portugal eta Suedia.

## Erreferentziak

* 1 2 Batasuneko hamabost ministroek Amsterdamgo Ituna hitzartu dute. Euskaldunon Egunkaria, 2001ko otsailak 27, CC BY-SA 4.0, berria.eus (Noiz kontsultatua: 2020-9-20).

## Kanpo estekak

* Datuak: Q193739
* Multimedia: Treaty of Amsterdam / Q193739
2007/2009 ? :
| Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | Ikatzaren eta Altzairuaren Europako Erkidegoa (IAEE) | | |
| | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) | Euratom (Europako Energia Atomikoaren Erkidegoa) |
| | Europako Ekonomia Erkidegoa (EEE) | Europako Ekonomia Erkidegoa (EEE) | Europako Erkidegoa (EE) | Europako Erkidegoa (EE) | Europako Erkidegoa (EE) | |
| | | ...Europako Erkidegoa: IAEE, EEE (EE, 1993), Euratom | Justizia eta Barne Arazoak (JBA) | | | | |
| Parisko Ituna | Erromako Ituna | Bruselako Ituna | Europako Agiri Bakuna | Maastrichteko Ituna | Amsterdamgo Ituna | Nizako Ituna | Lisboako Ituna |
| | | | "HIRU ZUTABEAK" – EEak (IAEE, EEE/EE, Euratom), ASPB, AKLPJ | "HIRU ZUTABEAK" – EEak (IAEE, EEE/EE, Euratom), ASPB, AKLPJ | "HIRU ZUTABEAK" – EEak (IAEE, EEE/EE, Euratom), ASPB, AKLPJ | |
# Amsterdamgo portua

Amsterdamgo portua (nederlanderaz: Haven van Amsterdam), Amsterdam hiriko portua da, Herbehereetan dagoena. Europako 4. porturik garrantzitsuena da zama tona neurrien arabera. Portua garai bateko IJ izeneko badiaren eta Ipar Itsasoko kanalaren arteko eremuan dago, eta horrekin, Ipar Itsasoarekin lotuta dago. Portua XIII. mendean hasi zen funtzionatzen eta XVII. mendean Ekialdeko Indietako Herbeheretar Konpainiaren jarduera gune nagusia izan zen. Gaur egun, Herbehereetako bigarren porturik handiena da, Rotterdamgo portuaren atzetik.

## Erreferentziak

* ↑ Maiz egiten diren galderak, Amsterdamgo portua, 2013. Sartze-data: 2013-05-21.
* 1 2 3 4 5 6 Urteko txostena 2011, Amsterdamgo portua, 2012. Sartze-data: 2013-05-21.
* ↑ Amsterdamgo portua, urteko txostena 2014

## Kanpo estekak

* Datuak: Q1397383
* Multimedia: Port of Amsterdam / Q1397383
# Amsterdam uhartea

Amsterdam uhartea (frantsesez: Île Amsterdam, ilamstɛʁdam ahoskatua) edo Amsterdam Berria (frantsesez: Nouvelle Amsterdam) jatorri bolkanikoa duen uharte txikia da, Frantziaren Lurralde Austral eta Antartikoen zati bat dena. Saint-Paul uhartetik 85 kilometrotara dago, 37°49′33″S 77°33′17″E﻿ / ﻿37.82583°S 77.55472°E﻿ / -37.82583; 77.55472 koordenadetan. 57,5 km²-ko uharte arrokatsua da, zuhaitzik ere ez duena. Juan Sebastian Elkanok 1522ko martxoaren 18an aurkitu zuen baina ez zion izenik eman.

## Klima

Datu klimatikoak (Martin-de-Vivies, Amsterdam uhartea (1981–2010, muturrekoak 1950–egun)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 26.4 | 26.0 | 25.0 | 24.0 | 21.0 | 19.0 | 19.0 | 20.0 | 19.0 | 19.2 | 22.2 | 26.0 | 26.4 |
| Batez besteko tenperatura maximoa (°C) | 20.3 | 20.5 | 19.5 | 17.8 | 15.9 | 14.5 | 13.7 | 13.6 | 14.3 | 14.9 | 16.3 | 18.7 | 16.6 |
| Batez besteko tenperatura (ºC) | 17.5 | 17.7 | 16.9 | 15.4 | 13.7 | 12.3 | 11.6 | 11.4 | 12.0 | 12.4 | 13.8 | 16.0 | 14.2 |
| Batez besteko tenperatura minimoa (°C) | 14.7 | 14.9 | 14.4 | 13.1 | 11.5 | 10.1 | 9.4 | 9.2 | 9.7 | 10.0 | 11.3 | 13.3 | 11.8 |
| Erregistraturiko tenperatura minimoa (°C) | 7.1 | 8.8 | 7.8 | 6.4 | 3.8 | 3.7 | 2.0 | 2.8 | 3.9 | 4.4 | 4.9 | 7.5 | 2.0 |
| Pilatutako prezipitazioa (mm) | 88.6 | 69.3 | 92.2 | 102.4 | 119.5 | 119.5 | 105.7 | 94.5 | 77.2 | 84.6 | 75.2 | 69.8 | 1098.5 |
| Prezipitazio egunak (≥ 1.0 mm) | 9.3 | 8.7 | 10.5 | 12.4 | 16.7 | 18.3 | 17.9 | 17.1 | 14.8 | 14.6 | 11.6 | 10.4 | 162.3 |
| Eguzki orduak | 177 | 145 | 134 | 110 | 107 | 99 | 104 | 121 | 123 | 141 | 150 | 170 | 1581 |
| Iturria (1): Météo France ||||||||||||||
| Iturria (2): NOAA (eguzkia 1961–1990), Météo Climat (errekorrak) ||||||||||||||

## Erreferentziak

* ↑ (Ingelesez) Agency, Central Intelligence. (2010-07). The World Factbook: 2010 Edition (CIA's 2009 Edition). Potomac Books, Inc. ISBN 9781597975414..
* ↑ (Ingelesez) Brady, Anne-Marie. (2012-11-27). The Emerging Politics of Antarctica. Routledge ISBN 9781135136949..
* ↑ (Frantsesez) Météo France. Nouvelle Amsterdam (984). in: Fiche Climatologique: Statistiques 1981–2010 et records..
* ↑ (Ingelesez) National Oceanic and Atmospheric Administration. Climate Normals for Martin de Vivies 1961–1990. .
* ↑ (Frantsesez) Météo Climat. Station Martin de Vivies. .

## Kanpo estekak

* Datuak: Q194215
* Multimedia: Île Amsterdam / Q194215
ieaFrantziaren itsasoz haraindiko lurraldeak :
# Amsterdamgo errege-erreginen jauregia

Amsterdamgo errege-erreginen jauregia (nederlanderaz: Koninklijk Paleis Amsterdam edo Paleis op de Dam) Amsterdamen dagoen jauregi klasizista da.
Hasieran herriko udaletxea izan zen. Cornelis de Graeff Amsterdamgo alkateak 1655eko uztailaren 29an inauguratu zuen. Eraikina Jacob van Campen arkitektoak eraiki zuen 8,5 milioi floringo aurrekontua izanik.
Luis Bonapartek bereganatu eta erregearen egoitza bilakatu zuen eta, harrezkero, erregeena da. Dam plazako mendebaldean dago, Nieuwe Kerk elizatik gertu.

## Erreferentziak

* ↑ Dunford, Martin. (2010). The Rough Guide to The Netherlands. Penguin, 63–64 or. ISBN 978-1-84836-882-8..

## Kanpo estekak

* (Nederlanderaz) (Ingelesez) Webgune ofiziala
* Datuak: Q1056152
* Multimedia: Royal Palace of Amsterdam / Q1056152
# Annise Parker

Annise Danette Parker (Houston, Texas, 1956ko maiatzaren 17 - ) politika estatubatuarra da, Texasko Houston hiriko alkate ohia. Alderdi Demokratako kidea da, eta aurretik hiriko ogasuneko langilea izan zen.
Parker, botoen %53an alkatetza lortu zuena, hiriko bigarren emakumezko alkatea da, eta milioi bat biztanle baino gehiago dituen AEBko hiri bateko lehen alkate publikoki homosexuala. Houston Ameriketako Estatu Batuetako laugarren hiririk handiena da.

## Kanpo estekak

* Datuak: Q213847
* Multimedia: Annise Parker / Q213847
# Anniston (Alabama)

Anniston Alabamako hiri bat da. Calhoun konderrian kokatua dago. 2010ean 23.106 biztanle zituen, 195,5 kilometro koadrotan banatuta.

## Ikus, gainera

* Calhoun konderria

## Kanpo estekak

* Datuak: Q79474
* Multimedia: Anniston, Alabama / Q79474
# Anniston (Missouri)

Anniston Missourieko herri bat da. Mississippi konderrian kokatua dago. 2010ean 232 biztanle zituen, 1,01 kilometro koadrotan banatuta.

## Ikus, gainera

* Mississippi konderria

## Kanpo estekak

* Datuak: Q964671
* Multimedia: Anniston, Missouri / Q964671
# Annita

Annita mineral bat da.

## Ezaugarriak

Annita elementu kimiko mineralaren formula kimikoa hau da: . Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Annit: Mineral information, data and localities.» www.mindat.org (Noiz kontsultatua: 13-05-2019).

## Kanpo estekak

* Datuak: Q3618110
* Multimedia: Annite / Q3618110
# Andatza (argipena)

Andatza izenak esanahi zenbait ditu:
* Andatza, Aiako auzoa;
* Andatza, Usurbilgo mendia;
* Andatzako mendilerroa, Zizurkil, Asteasu, Aia, Usurbil eta Zubieta herriek mugatzen dutena;
* Andatza Mendizaleen Kirol Taldea, Usurbilgo mendizaletasun-elkartea.
# Andarto

Andarto Gipuzkoako hegoaldean dagoen mendia da. Zaraiako mendilerroan dagoen mendietako bat da, Deguriako haranean kokatua. Oñati eta Aretxabaleta arteko mugan dago, aipaturiko Deguriako haranaren ipar-ekialdeko muturrean.
1.076 metroko altuera du, eta tontorra zuhaitzez betea du.

## Hara joateko bideak

Bide errazena Urizar edo Uxarko bidegurutzetik (Eskoriatza) Alabita haranera doan bidetik joatea da. Handik Lizargarateko bidegurutzera heldu ondoren, gas hodiak jarraitzen duen bidea hartu, ezkerretara jo, aurrera, eta Arlutz mendiaren hegomendebaldetik, Deguriara sartzea da. Han, ekialderanzko bidea zuzen jarraitu eta Maruatx pareraino heldu behar da. Horrela, Andarto tontorrera, mendiaren iparraldeko bidetik hel daiteke.
Bestela, beste hiru abiapuntu ohikoak Araotz (Oñati) auzoa, Goroeta (Aretxabaleta) eta Elgea (Barrundia) dira. Hurrenez hurren, ordu bat eta 45 minutu, 2 ordu eta 2 ordu eta 15 minutu inguruko igoerak eskatzen dituzte.

## Ikus, gainera

* Gipuzkoako mendien zerrenda
* Debagoiena

## Kanpo estekak

* "Mendikat" webgunean.
* Datuak: Q12253459
# Andasto

Andasto, Bizkaia probintzian topa dezakegun euskal mendia da. Andasto mendia, 805 altuera duen eta Bizkaia probintzian topatzen den mendi bat da. Kokapen zehatza 43.082591 eta -2.580534 da. Mendi hontara ondorengo igoera puntuetatik igo daiteke: Arrazola, Urkiola

## Kanpo estekak

Andasto, http://www.euskal-herria.org/.
# Andarax

Andarax Almeríako probintziako ibaia da. Sierra Nevadako ekialdean du iturburua, Almirez haitzean. Ibilbide osoa Almeriako probintzian egiten du. Andaraxeko harana zeharkatzen du, Sierra Nevadaren hegoaldean, ekialderantz, eta Nacimiento ibaiarekin elkartzen da Terque herriaren parean, handik Almeria ibaia bezala ezagutzen delarik, toponimia tradizionalari kasu eginez. Ondoren hegoalderantz biratu eta Tabernasko basamortutik igarotzen da, non Tabernas euri-bideko aldizkako urak jasotzen dituen, ibaiari ekarpen esanguratsuak egiten dizkion azken ur-ibilgua.
Rioja, Pechina, Viator, Huércal de Almería eta Benahadux udalerrietatik igarotzean, zitrikoak ekoizten dituzten lursail ugari elikatzen ditu. Azkenik, bere bokalea Almeríako kanpoaldera iristen da, delta zabal bat eratuz; honen gainean ibar emankor bat dago, gaur egun desagertze prozesuan dagoena Almería hiriaren hiri hazkuntzaren ondorioz. Bokalean hezegune iraunkor bat eratzen da, eta haren tamaina urteko plubiositatearen eta ibaiaren ekarpenen araberakoa da.

## Kanpo estekak

* Datuak: Q18030
* Multimedia: Andarax / Q18030
# Andaraí

Andaraí Brasilgo udalerri bat da, Bahiako estatuan kokatua. 13.080 biztanle ditu 1.590,316 km²ko eremuan.

## Ikus, gainera

* Bahiako estatua

## Kanpo estekak

* Datuak: Q490022
* Multimedia: Andaraí / Q490022
# Andarto Txiki

Andarto Txiki Zaraiako mendilerroan dagoen mendi ugarietako bat da. 847 metroko garaierarekin, mendilerroko zortzigarren mendirik txikiena da. Deguria haranaren ekialdeko muturrean dagoen mendi bakarti bat da, piramide itxurakoa, Andarto menditik gertu dago.

## Irispideak

Bideetako bat, Bolibarretik abiatzen da. Lizargarate leporaino heldu ondoren, ezkerrerantz doan bidea hartu behar da, Arlutz menditik gertu egon arte. Toki hontan, Deguriara jaisten den eskuineko bidea hartu behar da. Jaitsi ondoren, Degurian, haranaren iparraldeko zatia mendebaldetik ekialdera jarraiki, azken muturrean, bidexka bat dago, Andarto Txiki mendiaren eskuinaldetik, Urkulu urtegira doana. Bide hau hartu, eta, ondoren, ezkerretarantz hartu behar da, ondoren, mendiaren iparraldeko bidetik, tontorrera heltzeko.
Beste bidea, Urkulutik abiatzen da. Arbeko labarra igarotzen duen bidea hartu, eta Ugaztegiko bidegurutzera heldu behar da. Behin hemen, eskuinetarantz hartu behar da, minutu batzuen ondoren, etxe baten ondora heltzeko. Hemendik, gas hodiaren bideari jarraiki, Kontrastako lepora heldu behar da. Hemendik, bidea zuzen doa mendi honetarantz. Baina, Deguriara heldu beharrean, iparralderaxeago geratu behar da. Eskuinetara hartu behar da, Deguria haraneko iparrekialderantz doan bide horren amaiera aldera.

## Berezitasunak

Inguruko beste hainbat mendiek bezala, honek ere badu bere postontzia. Baina, honen kasuan, perretxiko itxurakoa da. Alboan, beste txikiago batzuk ditu, itxura berekoak.

## Kanpo estekak

* Datuak: Q12253461
# Aplikazio bertikal

Aplikazio bertikal bat edo merkatu bertikaleko aplikazioa, bakarrik edo estu definitutako merkatu baten betebeharrak betetzen dituen software bat da. Honek aplikazio horizontalarekin egiaztatzen du.
Aplikazio bertikalaren adibide bat medikuei pazienteen erregistroak kudeatu, seguruetatik fakturatu eta beste hainbat arlo kudeatzen laguntzen duen softwarea da. Software hau prest dagoenean erosi daiteke, edo medikuak kontsultari bat kontratatu dezake softwarea aldatu eta bere beharretara egokitzeko. Softwarea edozein medikuren bulegoan erabiltzeko espezifikoki diseinatuta dago, baina ez da beste edozein entitatetan erabiltzeko egokia izango

## Kanpo estekak

* Datuak: Q1093847
# Aplikazio horizontal

Informatikan, aplikazio horizontal bat prozesu edo negozio-gune orori soluzio orokor bat ematen diona da.
Erakunde mota desberdinetan erabili ohi da. Normalean funtzionalitate berria sortu edo beste aplikazio informatiko batzuk integratuz aldatzeko gaitasuna eskaintzen dute.
Adibide batzuk testuen prozesaketa bezalako bulegotikako tresnak, CRM sistemak eta abar dira
Aplikazio bertikalekin kontrastatzen du.

## Kanpo estekak

* Datuak: Q3754892
# Alexander (Maine)

Alexander Ameriketako Estatu Batuetako inkorporatutako herri bat da. Washington konderrian kokatuta dago, Maine estatuan. 525 biztanle ditu, 45,65 kilometro koadroko azaleran banatuta.

## Ikus, gainera

* Washington konderrian

## Kanpo estekak

* Datuak: Q2917958
# Alexander Acha

Raúl Alexander Acha Alemán (1985eko urtarrilaren 25a) Latin Grammy bat irabazi zuen Mexikoko kantautorea da.
Emmanuel pop abeslari mexikarraren semea, Alexander Acha pianista eta Berklee College of Music ikastetxeko ikaslea ere bada. Erromatar katoliko zintzo gisa hazi zen eta oraindik Elizan mezara joaten da.. Bere lehen diskoa Voy (2008) urrezko maila lortu zuen bere jaioterrian, eta Te Amo izan zen bere lehen singlea. 2009ko azaroaren 5ean, artista berri onenaren Latin Grammy saria irabazi zuen.

## Diskografia
### Albumak

* Voy (2008)
* La vida es... (2011)
* Claroscuro (2014)
* Luz (2018)

## Erreferentziak

* ↑ Alexander Acha back with Christiane?. Quién.com August 2, 2009..
* ↑ Alexander Acha – Billboard.com

## Kanpo estekak

* Webgune Ofiziala
* Datuak: Q4718185
* Multimedia: Alexander Acha / Q4718185
# Alexander's Ragtime Band

Alexander's Ragtime Band 1938ko Henry King estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Roger Grant biolin-jolea "Alexander’s Ragtime Band"ako partaide da, bertan Stella Kirby abeslari delarik. Charlie Dwyer konpositore gaztea Stellarekin maiteminduta dago eta Broadwayko produktore bat neska kantatzen entzun dezan eramaten du.

## Aktoreak

* Tyrone Power — Alexander
* Alice Faye — Stella Kirby
* Don Ameche — Charlie Dwyer
* Ethel Merman — Jerry Allen
* Jack Haley — Davey Lane
* Jean Hersholt — Heinrich irakaslea
* Helen Westley — izeko Sophie
* John Carradine — Taxi gidaria
* Paul Hurst — Bill
* Wally Vernon — bera
* Ruth Terry — Ruby
* Douglas Fowley — Snapper

## Erreferentziak

* ↑ www.sansebastianfestival.com

## Ikus, gainera

* «Now It Can Be Told» abestia.

## Kanpo estekak

* Datuak: Q1619977
* Multimedia: Alexander's Ragtime Band (film) / Q1619977
# Alexander (Ipar Dakota)

Alexander Ipar Dakotako hiri bat da. McKenzie konderrian kokatua dago. 2010ean 223 biztanle zituen, 3,70 kilometro koadrotan banatuta.

## Ikus, gainera

* McKenzie konderria

## Kanpo estekak

* Datuak: Q28169
* Multimedia: Alexander, North Dakota / Q28169
# Alexander (Kansas)

Alexander Kansasko hiri bat da. Rush konderrian kokatua dago. 2010ean 65 biztanle zituen, 0,64 kilometro koadrotan banatuta.

## Ikus, gainera

* Rush konderria

## Kanpo estekak

* Datuak: Q2393389
# Alexander (New York)

Alexander New York estatuko herri bat da. Genesee konderrian kokatua dago. 2010ean 509 biztanle zituen, 1,13 kilometro koadrotan banatuta.

## Ikus, gainera

* Genesee konderria

## Kanpo estekak

* Datuak: Q4718118
* Multimedia: Alexander, New York / Q4718118
# Alexander (Iowa)

Alexander Iowako hiri bat da. Franklin konderrian kokatua dago. 2010ean 175 biztanle zituen, 11,05 kilometro koadrotan banatuta.

## Ikus, gainera

* Franklin konderria

## Kanpo estekak

* Datuak: Q1914567
# Alexander (Arkansas)

Alexander Arkansasko hiri bat da. Saline konderrian kokatua dago. 2010ean 2.901 biztanle zituen, 1,0 kilometro koadrotan banatuta.

## Ikus, gainera

* Saline konderria

## Kanpo estekak

* Datuak: Q2380525
* Multimedia: Alexander, Arkansas / Q2380525
# Alexander (filma)

Alexander (euskaraz: «Alexandro») 2004ko Oliver Stone estatubatuar zinema zuzendariaren historia filma bat da. Alexandro Handia mazedoniar errege eta konkistatzaile ospetsuaren bizian oinarritua dago. Bertan, Colin Farrell, Angelina Jolie, Val Kilmer, Jared Leto, Rosario Dawson, Anthony Hopkins eta Christopher Plummer aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
Antzinaroa, Antzinako Grezia. Alexandro Handia (Colin Farrell), Mazedoniako erregea, bere erregealdia hogei urterekin hasi zuen. Grezia osoa bereganatu eta ondoren Persiar Inperio erraldoia konkistatzeari ekin zion, gero Indiara aurreratuz. Inoiz gudurik galdu ez zuen estratega bikaina izan zen, ameslaria, bere patuak eta balentriek Historian arrasto sakona laga zuten. 33 urte besterik ez zituela hil zen, historian aurretik inoiz parekorik izan ez zuen inperioa sortuz. Bere bizitzan eragin handiena izan zuten pertsonaiak honako hauek izan ziren: bere aita Filipo (Val Kilmer); Olinpia ama (Angelina Jolie); Aristoteles tutorea eta irakaslea (Christopher Plummer); Hefestion, adiskidemina (Jared Leto); Roxana, emakume handinahia (Rosario Dawson); eta azkenik, Ptolomeo (Anthony Hopkins), konfiantzazko lagun eta armakide leiala.

## Aktoreak

* Colin Farrell - Alexandro Handia
* Angelina Jolie - Olinpia
* Jared Leto - Hefestion
* Rosario Dawson - Roxana
* Christopher Plummer - Aristoteles
* Val Kilmer - Filipo II.a Mazedoniakoa
* Anthony Hopkins - Ptolomeo
* Jonathan Rhys-Meyers - Kasandro
* Connor Paolo - Alexandro mutikoa
* Francisco Bosch - Bagoas

## Kanpo estekak

* Alexander filmaren iragarkia ikusgai. Youtube.com (Ingelesez)
* Alexander filmaren IMDBko fitxa irakurgai (Ingelesez)
* Datuak: Q162277
* Multimedia: Alexander (film) / Q162277
# Alexander A. Cameron

Alexander Allan Cameron (Dunedin, Zeelanda Berria, 1868 - Hurlingham, Argentina, 1950) selknam herriaren genozida eta Zeelanda Berriko administratzailea izan zen, Argentinan eta Txilen Alejandro Cameron bezala ere ezaguna.

## Familia

Alexander Cameron 1868an jaio zen Dunedinen (Zeelanda Berria), Mary Ann Reid (Tapanui, Otago, Zeelanda Berria) eta John Cameron (Ardnamurchan, Argyllshire, Eskozia) etorkin eskoziarraren arteko lehen ezkontzaren lehen umea izan zen.
1892an Cameronek Txilera emigratu zuen. 1896ko apirilaren 9an Emma Victoria Crawfordekin ezkondu zen Punta Arenasen, 1887ko otsailaren 17an Caleta Josefina estantzian, erditze batean hil zena. Emma Victoria, Anna Maria Sheward eta James Field Crawforden senar-emazteen alaba zen. Bere hondakinak, Onaisin hilerri txikian lurperatuak daude, Suaren Lurraldean.

## Lana

1894ko otsailean, Alexander Cameron Caleta Josefina estantziaren administratzaile izendatu zuten, Sociedad Explotadora de Tierra del Fuegoren lehen estantzia izan zena.

## Kanpo estekak

* Datuak: Q16488328
# Antônio de Alcântara Machado

Antônio Castilho de Alcântara Machado d'Oliveira (São Paulo, 1901ko maiatzaren 25a - Río de Janeiro, 1935ko apirilaren 14a) literatura kritikoa eta idazlea izan zen. Brasilgo modernismoaren idazle garrantzitsuenetariko bat izan zen.

## Obra ezagunenak

* Pathé-Baby (1926), bidaialdi kronika
* Brás, Bexiga e Barra Funda (1927), ipuinak
* Laranja da China (1928), ipuinak
* Mana Maria (bukatu gabe), eleberria
* Cavaquinho e saxofone (1940, hil ondorengoa), kronikak eta saiakerak

## Erreferentziak

* ↑ http://enciclopedia.itaucultural.org.br/pessoa1826/alcantara-machado Alcântara Machado
* ↑ http://www.infoescola.com/biografias/alcantara-machado/
* Datuak: Q4713403